text:
Un sistema di cuido manera AZV cu ta ensera tur hende di un pais (universal healthcare) ta algo costoso. Con e ta wordo paga nos ta splica bo akinan.
Tin tres tipo di entrada pa e fondo di AZV: prima, BAZV y e contribucion di gobierno.
Prima
Si bo ta traha un parti di bo salario ta wordo paga como prima di AZV cerca e Belastingdienst. Bo ta paga 1,6% di bo salario bruto na prima di AZV. Banda di e parti di empleado e dunador di trabou ta paga 8,9% di bo salario bruto. Si bo tin bo mes un compania bo tin cu paga e parti di empleado y e parti di dunador di trabou, pues bo ta paga e total di 10,5%. Esaki tambe ta conta pa personan cu ta penshiona, nan ta paga 10,5% di e entrada di pensioen.
BAZV
For di december 2014 un otro forma di entreda pa e fondo di AZV a wordo crea. E letter ‘B’ di BAZV ta para pa bestemmingsheffing y ta un tipo di impuesto riba e volumen di benta di un compania (omzetbelasting). Riba cada producto of servico cu bo ta umpra bo ta paga 1,5% di BAZV. De campania ta paga cada luna e suma total na Belastingdienst y esaki ta wordo manda directo pa AZV.
Un gran diferencia cu e prima di AZV ta cu via BAZV mas hende ta haci un contribucion na e fondo di AZV. No solamente e trahador y e penshionado, pero tur hende cu ta por ehempel cumpra un pan of ta bay cinema ta apoya e fondo.
Contribucion di gobierno
Banda di e prima semper a existi un contribucion di gobierno (landsbijdrage). Door di hisamento di prima y e introduccion di BAZV e contribucion di gobierno a baha relativamente durante e añanan. Pero ainda tin necesidad p’e pa por cubri tur gastonan.
-
Pa mas informacion riba prima di AZV y BAZV por check e website di Belastingdienst: www.siad.aw
-
Si bo kier wak cuanto placa ta drenta e fondo di AZV y kico AZV ta haci cu’ne check e relatonan anual aki


c: text/html

text:
ORANJESTAD – Ayera atleta Wuill Vrolijk a regresa Aruba for di Nairobi Kenya, despues di sali na di 6 lugar y kibra...
ORANJESTAD – E noticia semper ta jega inespera, na un manera hopi dificil pa accepta. E palabra so ta trece un miedo...
RIO – E taekwondista Arubano despues di a qualifica na Mexico a viaha rond di mundo pa asina por a prepara pa...
RIO – Un hoben cu a cuminsa landa cu su 9 anja, awor ta wordo considera un di e top landador di...
BAHAMAS – Aruba a gana su prome medaya den landamento na (CISC) Caribbean Island Swimming Championship por medio di e landador du...
TANKI LEENDERT – Diabierna atardi na veld di Ayo e dos ekiponan di Minor di Aruba Little league a topa otro pa...
ORANJESTAD: “Durante e weganan di semi final caba por a nota e direccion nobo cu Arubaanse Voetbal Bond ta bay aden y e...
ORANJESTAD – Ultimo biaha Aruba su seleccion nacional di Aruba a hunga den Guillermo Prospero Trinidad nan a cai venci cu score...
ORANJESTAD – Aruba su seleccion nacional ta back na Aruba pa asina diasabra nan enfrenta e ekipo nacional di St. Kitts &...

robotstxt: allowed

filter: keep


text:
ATIA como gremio comercial, a wordo invita pa medio di Gobernador di Pereira y Alcaldia di Risaralda pa participa na un evento special pa celebracion di e 50 aña di existencia di Risaralda.
Risaralda ta un lugar special na unda turismo sostenibel ta un di nan pilarnan fuerte di nan economia. Risaralda ta conoci como un region cu ta cuida su naturaleza y parhanan di tal forma cu e ta e unico bosque reconoci pa medio di UNESCO como bosque modelo den nos region. Risaralda tin conservacion como topico di enseñansa den nan sistema educativo.
Mirando con conservacion y sostenibilidad ta un tema di primordial importancia pa economia di cualkier pais, pero aun mas di un isla, ATIA a hasi uso di e invitacion aki pa purba comparti e experiencia di conservacion aki cu 15 mucha entre edad di 11 pa 13 aña di Aruba.
Pa medio di companianan cu ta realisa e balor di sostenibilidad y ser ciudadanonan corporativo responsabel, e hobennan aki por bishita e evento aki for di dia 31 di januari pa 5 di februari 2017. ATIA kier a gradici esnan cu ta realisa e importancia di concientisa nos pais ariba e tema di conservacion y crecemento sostenibel muy en especial pa medio di nos hubentud.
Mester menciona cu for di comienso cu e idea a nace pa incorpora nos hubentud den e projecto aki, a ricibi e atencion y cooperacion di Minister Michelle Hooyboer cu a duna tur cooperacion pa e projecto aki ser realisa.
E companianan cu a hasi e viaje aki posibel ta: Total Finance, CMB, Western Union, Aruba Bank, Total Services, Guardian Group, WEB, Setar, Ernst & Young, Plus Accountants y ATIA. Tambe un danki special ta bai na Sra. Lina Rios representante di Colombian Adventures cu a coordina tur detayes di e viaje aki.
E viaje aki tin como meta pa mustra nos hubentud e importancia di con importante cuido di nos medui ambiente ta pa medio di conservacion y crecemento sostenibel, especialmente ariba un isla cu un area limita. ATIA ta spera cu e hobennan aki lo experiencia un siman inovidabel cu lo motiva nan pa sigui conta e experiencia unico aki na scolnan y barionan na Aruba, y pa crea “embahadornan” di conservacion bou di nos hubentud.
Aruba Birdlife Conservation tambe a wordo invita y lo ser representa pa su presidente Sr. Greg Peterson, cu lo ta un orador especial durante e programa na Risaralda.
Gobernacion di Pereira y Risaralda a invita Gobierno di Aruba y ATIA ta contento cu Prome Minister Eman a acepta e invitacion y lo lidera e delegacion di Aruba pa Risaralda, mandando un señal importante cu Aruba ta wak crecemento sostenibel como un punto importante di gobernacion.
ATIA un biaha mas kier a gradici tur sponsor, Ministerio di Educacio y Sra. Juliet Carvahal, Aruba Birdlife Conservation pa medio di Sr. Greg Peterson, Sr. Armando Goedgedrag pa su contribucion durante e viahe aki, Colombian Adventure, Minister President y tur e hobennan y mayornan cu lo participa na e evento unico aki den nos region.


text:
Dia di Lenga Materno
Dia di Lenga Materno tawata proclama pa UNESCO dia 21 de februari 2000 y ta celebr'e mes fecha tur aña den miembro di stad y UNESCO pa promove e diferente idioma y cultura y e plurilinguismo.
E dia aki ta pa dedica e reconocimento di Movimento pa Lenga Bengali conmemora den Bangladesh e Día di Movimento pa Lenga for di 1952, ora polis y ehercito di Pakistan, cu tawata ocupa pa Bangladesh, cu a cende candela contra e multitud di papiado di e lenga Bengali cu a nan a manifesta pa derecho di linguista den Dhaka.